Uil lieber svmer swc ich ie
Uil lieber svmer swc ich ie·
dich han gelobet vnd den dinen svͤzen vogel sang·
dc vrumte mich leider anders nie·
wan alse vil dc mich do der winter niht betwang·
swc ich der vil lieben da her gedienet han·
wie kleine ir dc zeherzen gie·
also hat mich betrǒgen ein minneklicher wan·
nv triege eht dar in wils niht abe gestan·

Wie gerne ich wunschte wurde es war·
dc min sang der vil reinen svͤzen wurde wert·
der ich da singe minú iar·
vnd ǒch so rehte lange ir lones han gegert·
minne svnder wider minne zwischen zwein·
dc heisse ich niht geminnet gar·
min langes ia dc wc ie der vil lieben nein·
swie doh ir gvͤte ie vúr ir herte schein·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse